Pilt, millel on kujutatud sümbol, logo, embleem, Elektrisinine

Kirjeldus on genereeritud automaatselt

MAARDU LINNAVALITSUS

PLANEERIMIS- JA MAJANDUSOSAKOND

Meie: 01.08.2024 nr 7-2.12/1705

Päästeamet

Raua 2

10124 Tallinn

[rescue@rescue.ee](mailto:rescue@rescue.ee)

**Vahe tn 9 krundi arendusest Maardu linnas**

Lugupeetud Päästeameti esindaja

Maardu Linnavolikogu kehtestas Vana-Narva mnt 10a ja Nurmevälja kinnistute ja lähiala detailplaneeringu (edaspidi detailplaneering) 26.06.2012 otsusega nr 177. Detailplaneering algatati eesmärgiga maa-ala kasutustingimuste määramine, Vana-Narva mnt 10a ja Nurmevälja kinnistutest ning riigi reservmaadest kruntide moodustamine ja moodustatavatele kruntidele ehitusõiguse määramine tootmis-, lao- ja ärihoonete püstitamiseks. Detailplaneeringu ala suurus on ligikaudu 13,3 ha.

Detailplaneeringu alusel on planeeritav ala jagatud kaheks äri/tootmismaa krundiks ja üheks transpordimaa üksuseks. Ehitusõiguse alusel on kruntidele lubatud püstitada kuni 3 hoonet ehitusaluse pinnaga kuni 12000/13000m2 ja kõrgusega kuni 16m. Transpordimaa üksus on ette nähtud juurdepääsutee rajamiseks.

Vahe tn 9 krundi omanik on avaldanud soovi kavandada krundile kergesti süttiva plastiku ümbertöötlemise tehase, millega omakorda soovib teada saada, millised on Vahe tn 9 krundi piirangud ja võimalused seoses tehase rajamisega.

Kuna planeeritav ala paikneb raudtee ja maapealsetel postidel kulgeva naftasaaduste eksporttoru naabruses ning maa-ala lääneosa läbib gaasitoru ja lõunaosa postidel kulgev naftasaaduste eksporttoru ja kaugküttetoru, siis sellest tulenevalt on kinnistutel järgnevad piirangud:

* raudtee kaitsevöönd 30m äärmise rööpateljest;
* maapealse postidel oleva naftasaaduste eksporttoru kaitsevöönd 5+5m;
* C-kategooria gaasitoru kaitsevöönd 2+2m;
* kaugkütte torustiku kaitsevöönd 5+5m;
* suurõnnetuse ohuga ettevõtte mõjupiirkond: eriti ohtlik ala 500m;
* suurõnnetuse ohuga ettevõtte mõjupiirkond: väga ohtlik ala 850m;
* saastetaseme piirväärtuse isojoon 500m.

Vastavalt Peterburi mnt 105 asuva AS VopakE.O.S. Trendgate terminali ja eksporttorustiku Trendgate- Termoil — Muuga sadama 2009 a koostatud riskianalüüsi andmetele ulatuvad detailplaneeringualale järgmised ohualad:

* Trendgate terminali ja torujuhtme eriti ohtlik ala 70m;
* Trendgate terminali väga ohtlik ala 300m.

Eelnevat arvesse võttes palume Päästeameti arvamust Vahe tn 9 krundi kavatsusest rajada kergesti süttiv plastiku ümbertöötlemise tehas arvestades detailplaneeringus määratud ohualasid. Kas detailplaneeringuga määratud ohualad on veel kehtivad?

Lugupidamisega

/allkirjastatud digitaalselt/

Alar Pihl

Osakonna juhataja

Annabel Mett, 6060731

annabel.mett@maardu.ee